Man sterf ná motor op hom valFoto: Netcare 911 Athlenda Mathe, woordvoerder van Netcare 911, het gesê die man, glo in sy 40’s, het in Solomon Mahlanguweg naby Stellenbergweg in Equestria gery toe hy glo beheer oor sy motor verloor het. Volgens Mathe het die motor verskeie kere gerol en is die man uitgeslinger waarna die motor op hom geval het. “Met paramedici se aankoms op die toneel was die man steeds onder die wrak vasgekeer.” Mathe het gesê die man is op die toneel dood verklaar. Die presiese oorsaak van die ongeluk word ondersoek.